17. SYYSKUUTA 2021
Tuoreimpien tietojen mukaan myös Brian on kateissa.
Brian Laundrien vanhempien lähiö on täyttynyt mielenosoittajista.
Kansa vaatii vastauksia. -Pois tieltä!
Mullistavan käänteen myötä kadonneita nuoria onkin kaksi.
Ensireaktioni oli: "Brian ei ole kadonnut vaan karkuteillä."
Laundrien olinpaikkaa eivät tiedä viranomaiset -
eivätkä vanhemmatkaan.
Asiantuntijat pohtivat,
onko Laundrie itsemurhakandidaatti -
vai ennemminkin pakoon lähtevää tyyppiä.
Gabby oli yhä kateissa.
Hänen seurassaan ollut henkilö oli nyt myös poissa.
Etsintä alkoi keskittyä Brianiin.
Mietin vain, että lapseni on yhä kateissa.
Media keskittyi Brianin katoamiseen.
Me kuitenkin tarvitsimme ruumiin todistaaksemme rikoksen tapahtuneen.
Emme voineet pidättää Briania. Keskityimme Gabbyn etsimiseen.
Gabbyä ei vieläkään ole löydetty.
Viranomaiset pyytävät kaikkia parin nähneitä ottamaan yhteyttä FBI:hin.
Pyysimme yleisöltä apua ja saimme paljon vastauksia.
Vihjeitä tuli satoja päivässä -
kautta maan.
Joku sanoo tunnistaneensa Gabbyn -
erään toisen henkilön kuvan taustalta.
Selailin puhelintani.
Satuin näkemään Miranda-nimisen tytön TikTok-julkaisun.
Hei, olen Miranda Baker.
Minä ja poikaystäväni annoimme Brianille kyydin 29.8. Grand Tetonissa.
Toivottavasti tästä on apua. Tunnistin hänet TikTokin avulla.
Ajattelin: "Tuo kuulostaa henkilöltä, jolle annoin kyydin."
Soitin heti piirikunnan seriffille.
Pakun viimeinen tunnettu sijainti -
oli tärkeä tekijä tutkittavan alueen rajaamisessa.
Muistelisin, että syyskuun toisella viikolla -
Gabbyn katoaminen alkoi olla kaikkien huulilla.
Sana pakureissaajan katoamisesta leviää nopeasti yhteisössä.
Some oli täynnä sitä.
Henkilöä ei ole tunnistettu…
Kiinnitimme huomiota ajoitukseen.
FBI arvioi Gabbyn kadonneen 21. ja 24. päivän välillä.
Silloin emme olleet paikalla.
Elokuun 27. päivänä etsimme yöpymispaikkaa.
Spread Creekiä suositeltiin meille.
Vietimme siellä yön ja jatkoimme matkaa.
Editoin videota Spread Creekillä 27.8. kuvatusta materiaalista.
Puhelin oli vieressäni.
Eräältä pakuilijakaveriltamme tuli viesti:
"Käykää materiaalinne tarkkaan läpi. Ajoitus on muuttunut."
National Park Servicen julkaisussa puhuttiin elokuun 27. tai 28. päivästä.
Tunsin, miten valahdin kalpeaksi kuin lakana.
Olin löytänyt sen.
Tuo on Gabbyn pakettiauto.
Sanoin: "Me julkaisemme tämän, ja äkkiä sittenkin."
ONKO TÄMÄ GABBY PETITON AUTO?
Aamulla herätessämme videolla oli yli miljoona näyttökertaa.
Olin pudota tuoliltani. Pakun sijainti oli löytynyt.
Olin päämajassa, kun saimme Bethunen pariskunnan videon.
Tunnistimme alueen Spread Creekiksi.
Kun pääsin paikalle, johon paku oli pysäköity,
vertasin videota alueen puiden paikkoihin -
ja maahan jääneisiin jälkiin.
Kun yhdistimme tiedot hallussamme olleisiin puhelutietoihin,
alue tarkentui huomattavasti.
19. SYYSKUUTA GABBY TAVOITTAMATTOMISSA 20 PÄIVÄÄ
Toisena etsintäpäivänä -
keskityimme tutkimaan joen pohjaa -
lähellä Gabbyn ja Brianin viimeistä leiripaikkaa.
Ratsailta on hyvä tutkia erämaata.
Hevostiimi haravoi Spread Creekiä.
Meidän tiimimme kulki jalan.
Yhtäkkiä eräs tiimin jäsen arveli havaitsevansa ruumiin.
Hän makasi kyljellään.
Hänet oli kääritty neulepuseroon.
Gabbyn viimeinen elonmerkki oli elokuun 27. päivältä.
Löysimme hänet vasta syyskuun 19. päivänä.
Uskoimme ruumiin olleen samassa paikassa koko ajan.
Maassa hänen edessään näkyi jälkiä pienestä nuotiosta,
muttemme löytäneet nuotiotarpeita.
Ruumiin saappaat oli riisuttu ja asetettu ruumiin ja nuotion viereen.
Ruumiin asento oli luonnoton.
Tutkijoiden arvion mukaan rikospaikka oli lavastettu.
Luonnonpuiston alueelle oli langetettu lentokielto,
mutta uutiskanavat lähettivät sinne silti helikoptereitaan.
Meidän oli suojeltava rikospaikkaa ja Gabbyn yksityisyyttä.
Gabbyn todettiin kuolleen väkivaltaisesti -
tylpän esineen iskuihin ja käsin kuristamiseen.
Löytö herätti meissä sekavia tunteita.
Olimme toivoneet toista lopputulosta.
FBI:n esimies lähti heti kertomaan perheelle,
jotta uutinen tulisi meiltä eikä mediasta.
TETONIN PIIRIKUNNAN SERIFFI
Uutinen saavutti meidät syyskuun 19. päivän aamuna.
GABBYN ISÄPUOLI
Gabbyn jäänteet oli todennäköisesti löydetty.
Kysyin: "Oletteko varmoja? Joudun kertomaan tämän eteenpäin."
Minulle vastattiin: "Minun on näytettävä teille eräitä esineitä.
Saatatte tunnistaa osan niistä."
Se oli Gabby.
Hän makasi maassa -
vasemmalla kyljellään sikiöasennossa.
Hiukset tulivat ulos hupusta, joka oli pään peittona.
Hän oli maannut…
Hän oli maannut maassa viikkoja.
Erämaassa.
Häntä muka rakastanut henkilö oli hylännyt hänet sinne kuin roskan.
Romahdin maahan. Sitten minun piti tarttua puhelimeen,
koota itseni ja soittaa Nikille.
Avasin myös ryhmäpuhelun Joen ja Taran kanssa -
ja kerroin heille 3 000 kilometrin päähän, että tyttäremme on kuollut.
Se oli elämäni vaikein puhelu.
GABBYN ISÄ
Syyskuun 19. päivänä minulle kerrottiin puhelimitse,
etten enää näkisi tytärtäni.
En muista siitä mitään.
GABBYN ÄITIPUOLI
Se oli elämämme hirvein päivä.
Mietin usein Gabbyn viime hetkiä.
Hän oli varmasti peloissaan.
Aina pelätessään hän soitti minulle, Jimille, sinulle tai Nikille.
En tiedä, ketä hän huusi.
Avasin takaovemme.
Lapset olivat olleet ulkona.
Kutsuin heidät sisään, koska halusin kertoa heille itse.
Se oli maailman hirvein tunne.
Murruin ihan täysin.
En tiedä, olenko vieläkään sisäistänyt sitä.
Näin ensi kertaa tytärteni romahtavan.
Heidän siskonsa ei palaisi kotiin.
Sain tekstiviestin toimittajalta.
"Näitkö uutiset?" Pala nousi kurkkuuni.
"Ruumis on löydetty."
Ensimmäistä kertaa elämässäni -
jäin aivan täysin sanattomaksi.
Pahinta on, ettemme vain menettäneet Gabbyä.
Hänet vietiin meiltä.
Joku muu koki oikeudekseen -
riistää meiltä rakas henkilö ikuisiksi ajoiksi.
Tärkeitä uutisia Gabby Petiton katoamisesta.
Katsoin uutislähetystä.
Tuoreimpien tietojen mukaan Gabbyn ruumis oli löydetty.
Olin surun murtama.
Gabby oli ensirakkauteni.
Uutisissa kerrottiin, että Gabbyn ruumis oli löydetty.
En tiennyt, mitä ajatella.
Halusin herätä painajaisesta.
Kunpa se olisikin ollut pahaa unta.
Gabbyn löydyttyä saatoimme laajentaa tutkintaamme.
Huomiomme siirtyi siihen, ketä rikoksesta epäiltiin.
Aloimme kerätä todisteita oikeusjuttua varten.
27. ELOKUUTA GABBY NÄHTY VIIMEISTÄ KERTAA
Elokuun 27. päivänä yhden maissa iltapäivällä -
Brian ja Gabby nähtiin ravintolassa Jacksonissa.
Naispuolinen todistaja oli nähnyt parin riitelevän.
Brian oli pahasti poissa tolaltaan. Hän näytti vihaiselta.
TODISTAJAN ÄÄNI
Pari nousi yhtäkkiä ja käveli ulos.
Gabby oli poissa tolaltaan ja itki.
KELLO 13.45 GABBY SOITTAA JACKSONILLE
Gabby soitti minulle 27. elokuuta.
Mietin usein, että jos olisin pystynyt vastaamaan,
kaikki olisi voinut päättyä toisin.
Seuraavaksi pari tallentui ruokakaupan valvontakameraan.
Kaupassa käytyään pari ajoi Jacksonista Spread Creekin alueelle.
Bethunen pariskunnan videossa paku on tien varressa kello 18 - 18.30.
Kun ohitimme pakettiauton, se näytti pimeältä ja lukitulta.
Taisin olettaa omistajien olevan patikoimassa.
Noin kello 19.15 Gabby lähetti äidilleen viimeisen tunnetun viestin.
EROATTEKO TE
Viestissä hän sanoi, että tienaisi enemmän reissaamalla yksin.
Analysoimme Gabbyn tietokoneen käyttöhistoriaa.
Puoli kahdeksan maissa hän siirteli tiedostoja kovalevyllään.
Uskomme hänen eläneen vielä.
Hän oli siirrellyt videotiedostoja samaan tapaan aiemminkin.
Seuraavalta päivältä ei ole enää elonmerkkejä.
Tutkimme hänen laitteensa, kuten puhelimen ja tietokoneen.
Hän ei enää käyttänyt niitä.
Brian surmasi Gabbyn ja siirsi ruumiin löytöpaikalle.
28. ELOKUUTA
Elokuun 28. päivänä -
Brian oli poistunut Spread Creekin alueelta -
ja patikoinut pohjoiseen kohti Colter Bayn leirintäaluetta.
Matkalla hän otti valokuvia.
Hän kuvasi maisemia, mutta myös runsaasti kuolleiden eläinten luita.
Elokuun 28. päivän puhelutietojen mukaan -
Brian soitti äidilleen Robertalle noin 55 minuutin puhelun.
Sen jälkeen isä palkkasi asianajajan.
Perhe soitteli edestakaisin noin puoli neljään saakka iltapäivällä.
Puhelutietojen mukaan -
Brian lähetti patikoidessaan viestejä Gabbyn puhelimeen,
joka oli Spread Creekin alueella.
ISTUN VIERAILIJAKESKUKSEN EDESSÄ.
NÄMÄ VUORET OVAT UPEITA! HYVÄ PAIKKA LENNÄTTÄÄ DROONIA
Hei, olen Miranda Baker.
Minä ja poikaystäväni annoimme Brianille kyydin 29.8. Grand Tetonissa.
Elokuun 29. päivänä kello 17.55 -
Brian sai Miranda Bakerilta kyydin etelään kohti Jacksonia.
Noin kello 18.30 Norma Jean otti Brianin kyytiinsä -
ja palautti hänet pakun tuntumaan Spread Creekin leirintäalueelle.
IHME, ETTÄ SAAT VIESTINI. HAKISITKO MINUT JO HUOMENNA?
Gabbyn puhelimeen tulleet viestit -
luettiin vasta Brianin palattua Spread Creekiin puhelimen luo.
NÄHDÄÄN HUOMENNA, MURU
Viive viestien välillä oli olematon.
Brian piteli molempia puhelimia ja vastaili suoraan itselleen.
Hän selkeästi yritti luoda alibia.
30. ELOKUUTA
Elokuun 30. päivänä Brian lähti paluumatkalle kohti Floridaa.
VALVONTAKAMEROIDEN KUVAA PAKETTIAUTOSTA
Gabbyn puhelimesta lähetettiin viesti hänen äitinsä puhelimeen.
Äitiä pyydettiin puhumaan isoisälle, joka oli yrittänyt tavoitella Gabbyä.
Brian pysähtyi huoltoasemilla.
Luottotapahtumien perusteella hän maksoi bensan Gabbyn kortilla.
Matkan aikana tehtiin myös tilisiirto Gabbyltä Brianille.
SIIRTO - 700 DOLLARIA
Viesti oli: "Hyvästi, Brian. En pyydä sinulta enää mitään."
Gabbyn tililtä siirrettiin 700 dollaria Brianin tilille.
Gabby oli silloin kuollut.
Brian käytti useita laitteita siirtääkseen rahaa itselleen.
Brian ei ollut enää kadonnut henkilö vaan oikeutta pakoileva rikollinen.
ASEISTETTU JA VAARALLINEN
Syyskuun 23. päivänä Brianista annettiin pidätysmääräys.
Hän voi olla aseistettu. -Niin.
Jos olet vajassa, tule välittömästi ulos!
Brian Laundriesta on juuri annettu pidätysmääräys.
FBI pyytää yleisöltä apua miehen etsimisessä.
Pelkästään FBI:lle tuli yli 4 000 vihjettä.
Näin tämän juuri YouTubessa.
Videolla on henkilö, joka poukkoilee ylös alas.
Henkilön sanotaan selkeästi muistuttavan Briania.
Kuvaajan mukaan mies juoksi metsään, kun poliisiauto ajoi ohi.
Brian Laundrie on mahdollisesti havaittu Floridan Ocalassa.
Dog, palkkionmetsästäjä on liittynyt Laundrien etsintöihin.
Se poika varmasti tuntee minut ja fanittaa minua.
Jos koirat saavat hänestä vainun, hänen pelinsä on pelattu.
Seuraavassa vaiheessa meidän on seurattava Brianin liikkeitä.
Syyskuun 14. päivän aamuna,
kolme päivää ennen Brianin vanhempien tekemää katoamisilmoitusta,
kuulimme, että eräs auto oli jätetty luonnonpuistoon pitkäksi aikaa.
Puisto ilmoitti asiasta North Portin poliisille.
Rekisteritietojen perusteella auto kuului Laundrien perheelle.
Sakoista kuultuaan -
Laundriet hakivat auton puistosta ja ajoivat sen kotiin.
Onko auto tämä Mustang?
Missä Gabby on?
Vanhempien mukaan puisto, josta auto löydettiin,
oli Brianin rakkaimpia retkikohteita.
Brian oli sanonut perheelleen lähtevänsä patikoimaan -
lievittääkseen hieman paineita,
joita talolle kerääntynyt väkijoukko oli aiheuttanut.
Haluamme vastauksia!
Brian oli ottanut varusterepun teltan ja ruokaa.
Perhe uskoi hänen palaavan.
Ei ollut harvinaista, että Brian telttaili pari päivää.
Siitä syystä Laundriet eivät ilmoittaneet poliisille autosta.
He toivoivat yhä Brianin palaavan.
Poliisi myöntää hukanneensa Brian Laundrien -
sekoitettuaan pojan äitiinsä.
MEILLÄ ON MUKA SAMANLAINEN RUUMIINRAKENNE! BRIAN EI ILAHTUISI!
KAIKKI NAURAVAT TUOLLE. EIHÄN SE OLE OLLENKAAN TOTTA
LYHYT, PULLEA JA PYÖREÄPEPPUINEN!
TAI LYHYT, SÄHÄKKÄ JA MUODOKAS!
LOL, SE JOHTUI KAI HATUSTA!
PENAALIN TERÄVIMMÄT KYNÄT KYTTÄYSKEIKALLA
Syyskuun 18. päivänä aloimme etsiä Briania puistosta, jonka luota Mustang löydettiin.
Olosuhteet olivat vaikeat.
Myakkahatchee ja Carltonin suojelualue muodostavat yhden jättimäisen puiston.
Se on laajuudeltaan yli 100 neliökilometriä.
Näette polun, kun pääsette sinne. Nämä yhdistyvät.
Teimme laajaa viranomaisyhteistyötä.
Mukana oli vapaaehtoisjärjestöjäkin.
Kaikki halusivat osallistua etsintään.
Droonit yrittivät paikantaa mitä tahansa elonmerkkejä,
vaikkapa käärepapereita maassa tai lämpöjälkiä.
Koiramme vainusivat ajoittain jotain,
mutta niitä taas vaanivat alligaattorit.
Seudulla myös satoi viikkokausia putkeen.
Puisto jäi tulvavesien alle.
Vesi ulottui etsijöitä vyötäröön tai rintaan.
Brianin etsijät kahlasivat syvässä vedessä viikkokausia.
20. LOKAKUUTA
BRIAN KATEISSA 37 PÄIVÄÄ
Lokakuun 20. päivänä puisto avattiin taas yleisölle.
Se oli suljettu tulvien takia.
Meille ilmoitettiin,
että Laundriet suuntaisivat heti puistoon etsimään Briania.
Myös viranomaiset suuntasivat paikalle.
Laundriet aloittivat etsintänsä noin kello seitsemältä aamulla.
He tunsivat poikansa lempireitit ja tyypilliset leiriytymispaikat.
Ilmassa oli paljon jännitystä. Laundriet olivat ilmeettömiä.
Noin tunnin etsintöjen jälkeen -
Chris Laundrie löysi Brianille kuuluvan vedenpitävän pussin.
Brianin jäänteet paikannettiin 45 minuuttia myöhemmin.
Parkkipaikalle oli matkaa puolisentoista kilometriä.
Omaisuus oli tallella.
Vaatteet olivat tallella, ja kengät myös.
Ruumis oli kuitenkin mädäntynyt luuhun asti.
RUUMIINAVAUSRAPORTTI
Ruumiinavauksessa kuolinsyyksi määriteltiin -
itsemurha päähän ampumalla.
Tuntui hullulta, että vanhemmat löysivät ruumiin.
Luulin sitä valeuutiseksi. Siinä ei tuntunut olevan mitään järkeä.
Olin vihainen. Olisin halunnut vastauksia.
Ruumiin löytymisen myötä toivo vastauksista katosi.
Kysymyksiä riittää. Meillä ei vielä ole vastauksia.
Uurastamme vastausten saamiseksi.
Vedenpitävän pussin sisällä oli kuvia Brianista ja Gabbystä.
Pussissa oli myös vedenpitävä muistikirja, johon Brian oli kirjoittanut.
Hän kirjoitti perheelleen useita kirjeitä, lähinnä rakastavia sanoja ja hyvästejä.
TOIVON ELÄINTEN REPIVÄN RUUMIINI. SE LOHDUTTAISI PERHETTÄ.
Vihkossa oli kertomus -
Gabbyn kuolemaan johtaneista tapahtumista.
SE OLI ODOTTAMATON TRAGEDIA.
KIIRUHDIMME VIRTOJEN YLI TAKAISIN AUTOLLE.
KUULIN LOISKAHDUKSEN JA HUUDON. NÄIN HUONOSTI.
GABBY HENGITTI PINNALLISESTI JA HUOHOTTAEN.
HÄN OLI JÄÄKYLMÄ. OLI TULLUT VIILEÄÄ.
KUN VEDIN GABBYN VEDESTÄ, HÄN EI OSANNUT SANOA, MIHIN SATTUI.
HÄNTÄ KANNAESSANI HÄN VOIHKI KIVUSTA.
MAKASIN HÄNEN VIERELLÄÄN.
HÄN PUHUI MINULLE TÄRISTEN JA KIVUSTA HENKÄILLEN.
HÄN RUKOILI LOPPUA TUSKALLEEN.
LOPETIN HÄNEN ELÄMÄNSÄ. LUULIN SITÄ ARMOLLISEKSI TEOKSI.
HÄNEN TUSKANSA LOPETETTUANI TIESIN HETI, ETTEN VOISI ELÄÄ ILMAN HÄNTÄ.
Brianin tarinat eivät lainkaan vastaa ruumiinavauksen tuloksia.
Gabby yksinkertaisesti kuristettiin kuoliaaksi.
Mikään ei tukenut Brianin tarinaa.
PYYDÄN ANTEEKSI GABBYN PERHEELTÄ.
Brian ilmaisi kirjeissään halua tulla New Yorkin Long Islandille -
kohdatakseen minut ja tunnustaakseen tekonsa,
jotta saisimme surmata hänet.
EN KESTÄ ENÄÄ ELÄÄ.
Minusta on outoa, että Brian kirjoitti:
"Jättäkää vanhempani rauhaan. He eivät tehneet mitään."
Robertan "Polta tämä luettuasi" -kirje on vastenmielinen.
Minäkin rakastan äitiäni, mutta pelästyisin tuollaista kirjettä.
Sen kirjeen nähdessämme olimme järkyttyneitä ja vihaisia.
Miten hän saattoi kirjoittaa niin?
Se on vastenmielistä. -Kirje oli oksettava.
Äiti lupasi tuoda lapion ja auttaa hautaamaan ruumiin.
Emme tiedä, missä kaikessa vanhemmat olivat osallisina.
Tiedämme kuitenkin, että 29. elokuuta Brian soitti heille lukuisia kertoja.
He olivat yhteydessä toistuvasti.
Brian sanoi: "Gabby on poissa. Tarvitsen asianajajan."
Kuulimme Brianin soittaneen vanhemmilleen hätääntyneenä.
"Gabby on poissa, ja tarvitsen apua."
Sitten vanhemmat siirsivät rahaa asianajajalle.
He ottivat yhteyttä asianajajaan, maksoivat suuren summan -
ja sanoivat tietävänsä vain, että Gabby on poissa.
Emme tiedä mitään.
Kuka maksaa 25 000 dollaria asianajajalle jossain hiton Wyomingissa -
kysymättä edes, missä Gabby on?
Se väite on paskapuhetta.
Tuollainen summa maksetaan asianajajalle vain puolustuksesta murhajutussa.
Siinä vaiheessa kävi selväksi, ettemme saisi toivomiamme vastauksia.
Vain kaksi ihmistä tiesi koko totuuden, ja molemmat ovat nyt poissa.
Mielikuvani Brianista hajosi pirstaleiksi.
Hänen tekonsa on kauhea ja peruuttamaton.
Olin Brianin ystävä mutta myös läheinen Gabbyn kanssa.
HÄN KOSKETTI MAAILMAA
Ajattelen Gabbyn perhettä jatkuvasti, ja minä…
Suremme joka päivä.
Vaikka hymyilisimme, kipu on läsnä.
Se ei katoa koskaan. -Ei niin.
LOKAKUU 2022 VUOSI GABBYN KUOLEMASTA
Olemme menossa käymään Tetonsissa ja Spread Creekillä.
Päätimme koko perhe lähteä käymään Gabbyn löytöpaikalla.
Halusimme viedä Gabbyn sisarukset sinne.
Kutsuimme mukaan myös Jacksonin ja Rosen.
Heti laskeuduttuani sanoin: "Herranen aika."
Siellä oli huikean kaunista.
Olemme Spread Creekissä. On kaunis päivä.
Suuntaamme löytöpaikalle.
Löytöpaikalle päästyämme aistimme vahvasti Gabbyn läsnäolon.
Rakastan sinua, Gabs.
Uutta ja tuoretta…
Se oli todella kaunis hetki.
Minulla oli mukanani Gabbyn tuhkat.
Lapset kävelivät ympäriinsä ja ripottelivat tuhkaa eri paikkoihin.
Valmista tuli. -Selvä.
Sirottelin tuhkaa Gabbyn pikkusiskon kanssa.
Se oli rankkaa, mutta Gabby olisi toivonut juuri sitä.
Tuntui parantavalta olla siellä yhdessä.
Tunsimme olevamme todella lähellä Gabbyä.
Minulla on valokuva, jonka keskellä on valopallo.
Kaikki eivät usko sellaiseen, mutta Gabby oli kanssamme.
Vaikka menetimme Gabbyn, moni muu on pelastunut hänen ansiostaan.
Saamme tällaisia viestejä:
"Gabbyn tarina sai minut jättämään poikaystäväni."
"Hankin apua ja teen parhaani."
Se on kaunista ja sydäntä lämmittävää.
Perustimme Gabby Petito -säätiön.
Haluamme levittää tietoisuutta lähisuhdeväkivallan merkeistä.
Tietoisuus voi ehkäistä tragedioita.
Avuntarvitsijat voivat etsiä tietoa säätiömme verkkosivuilta.
Sivustolla on painike, jossa lukee "apua". Se ohjaa oikeiden resurssien ääreen.
Tämä tarina on ainutlaatuinen,
mutta haluan muistuttaa kaikille, että kadonneita ihmisiä on valtavasti.
Hekin ovat tärkeitä.
Työni on tärkeää.
Uhrien henget ovat tärkeitä.
Olen puhunut monille perheille, jotka etsivät yhä kadonneita läheisiään.
Se on sydäntäsärkevää.
Tapaus herätti keskustelua huomion jakautumisesta.
Media on ihastunut kadonneisiin valkoisiin naisiin.
Kuvitelkaa, että Gabbyn löytöalueelta on kadonnut kymmenessä vuodessa -
yli 700 alkuperäiskansojen jäsentä kenenkään huomioimatta.
Kun yksi valkoinen nainen katoaa, maailmaa kiinnostaa heti.
Ensireaktioni tuohon ei ollut myönteinen.
Yllätyin, kun Gabbyn ihonväri liitettiin asiaan.
Gabby Petito on tärkeä,
mutta media keskittyy suhteettoman paljon kadonneisiin valkoisiin naisiin -
ja suhteettoman vähän rodullistettuihin kadonneisiin naisiin.
Sitten aloin tutkia asiaa.
FBI:lla oli viime vuoden lopulla tutkinnassa yli 89 000 katoamista.
Kadonneista 45 prosenttia oli värillisiä.
Heistä vain murto-osasta kerrottiin uutisissa.
Medialla on valtaa.
Kadonneen kasvojen näyttämisestä on merkittävä apu.
Perheväkivaltalaki on menossa helposti läpi -
Gabby Petiton vanhempien tuella.
Rakkaitaan ei pitäisi pelätä.
Petiton vanhemmat puhuivat senaatissa -
lakiehdotuksen 117 puolesta.
Laki vaatisi poliisia esittämään 11 kysymystä -
lähisuhdeväkivallan riskien kartoittamiseksi konfliktitilanteessa.
Viime viikkoina olen tutustunut tähän kuolettavuusarvioon.
Jos sitä olisi käytetty Gabbyn kohdalla, hän olisi kanssamme tänään.
Meidän on yhä vaikea uskoa Gabbyn olevan poissa.
Toivottavasti hän katsoo meitä ylpeänä pilven reunalta ja sanoo:
"Kiitos, että olitte ääneni, kun minut vaiennettiin."
Aina kun suruni on ottaa vallan,
Gabby sanoo päässäni: "Äiti, olen kunnossa, lopeta."
Hän haluaa minun nauttivan elämästä. Se on todella tärkeä viesti.
Juuri ennen Gabbyn tapaamista olin väkivaltaisessa suhteessa.
Gabby sai minut lähtemään.
Jatkan elämääni, koska sitä Gabby toivoisi.
Olen pärjännyt hyvin. Hän olisi ylpeä.
Gabby rakasti elämää.
Hän halusi elää täysin pelottomasti.
Olin hänestä todella ylpeä.
Hän innoittaa meitä olemaan parempia joka päivä.
19. ELOKUUTA 2021 GABBY PETITO PERUSTI YOUTUBE-KANAVANSA -
JA JULKAISI ENSIMMÄISEN JA AINOAN VIDEONSA.
ENNEN GABBYN MURHAA VIDEO OLI SAANUT ALLE 500 NÄYTTÖKERTAA.
NYT VIDEOTA ON KATSOTTU YLI 7 MILJOONAA KERTAA.
TÄSTÄ ALKAA PAKUELÄMÄ!
MILTEI PUOLET YHDYSVALTALAISNAISISTA -
KOKEE LÄHISUHDEVÄKIVALTAA JOSSAIN VAIHEESSA ELÄMÄÄNSÄ.
JOS SINÄ TAI LÄHEISESI OLETTE KOKENEET LÄHISUHDEVÄKIVALTAA,
APUA ON SAATAVILLA OSOITTEESTA WANNATALKABOUTIT.COM
LAUNDRIEN PERHETTÄ EI TOISTAISEKSI OLE SYYTETTY MISTÄÄN.
VUONNA 2022 GABBYN VANHEMMAT HAASTOIVAT ROBERTA JA CHRIS LAUNDRIEN OIKEUTEEN.
JUTTU SOVITELTIIN VUONNA 2024.
LAUNDRIEN PERHE KIELTÄYTYI KOMMENTOIMASTA.
Tekstitys: Anne Aho